 ብብዝሒ ናይ ምልክት ቋንቋ ዝዝረበላ ቁሸት ምስማዕ ምስ ዝተሰኣኖም ቆልዑ ዝዓበየት መስከረም በየነ ኣብ ትርጉም ናይ ምልክት ቋንቋ ትሰርሕ ናብ ትካል ተኪ ድማ ቅድሚ ሓደ ዓመትን ፈረቓን ተጽምቢራ ኣብዚ ሕዚ እዋን ሚሚን መስከረምን ነቲ ትካል ብኣካያድነት ስራሕ ይመርሕኦ ሚሚ ምልክት ቋንቋ ዝትርጉም ሰብ ብምሓዝ ናብ ዝተፈላለዩ ቦታታት እናኸደት ነቲ ካብ ወረቐት ዝተሰርሐ ቦርሳ ተላልይ መስከረም ብወገና እጃማ ትፍጽም ሚሚ ምስ ቢቢሲ ብምልክት ኣብ ዝገበረቶ ዕላል መስከረም ትትርጉመላ ነይራ ምንጪ ስእሊ, TEKI ንብድሆታት ብዓወት ምስዓር ኣብ ኢትዮጵያ ዘለዉ መንግስታዊ ኮኑ ዘይመንግስታዊ ትካላት ንጉዱኣት ኣካል ዝሓቑፉ ብዘይምዃኖም ይንቀፉ ጉድኣት ኣካል ንዘለዎም ሰባት ቆጺሮም ከስርሑ ካብ ዘይምድላይ ጀሚሩ እንተቖጸርዎም እውን ምቹእ ኩነታት ዘይምፍጣር እቶም ዓበይቲ ጸገማትዮም ተኪ ነዚ ኩነታት ንምቕያር ዕላማ ብምሓዝ ዝተበገሰ ትካልዩ ብኣውርኡ ድማ ምስማዕ ዝተሰኣነን ደቂኣንስትዮ እናቖጸረ የስርሕ ትካላት ንጉድኣት ኣካል ክቖጽሩ ኣብ ዝሓስቡሉ እዋን ስግኣት ይሓድሮም ምስማዕ ንዝተስኣኖ ሰራሕተኛ ተርጓሚ ብምቑጻር ተወሳኺ ወጻእታት ከውጽኡዩ ዝገብሮም ኣብ ካልእ ክፋል ሕብረተሰብውን እዚ ክፍተት ኣሎ ኣካላዊ መጉዳእቲ ዘለዎም ሰባት ልክዕ ከምቲ ካልእ ሰብ ክሰርሑ ይኽእሉዮም ኢልካ ምሕሳብ የለን ትብል ሚሚ ጉድእቲ ኣካል ምዃነይ ኣብ ፅቡቕ ደረጃ ንክበፅሕ ኣኽኢሉኒ ብፍላይ ኣብ ልዕሊ ምስማዕ ዝተሰኣኖም ጽሙማን ዘጋጥም ጸገም ካብ ስድራ ከም ዝጅምር እትዛረብ ሚሚ ቋንቋ ምልክት ዝኽእል ሰብ ስለዘይህልዉ እቲ ክሰምዕ ዘይክእል ቆልዓ ካብ ኩሉ ዓይነት ሓበሬታ ዝረሓቐ ኮይኑ ከምዝዓብይ ተረድእ ምስማዕ ዝተሰኣኖም ይግለሉ ጽምዋ የጋጥሞም ኣብ ተኪ ግን ነንሓድካ እናተረኣኣኻ ንበይነይ ኣይኮንኩን ብዝብል ንጉድኣቶም ኣቕሊሎም ክርእዩ ዕድል ኣሎ መረዳእታ ሓበሬታ ንለዋወጥ ኢና ሓበሬታ ምርካብ ከኣ ርእሰ-ተኣማንነትካ ዓርሰ ምትእምማንካ ክውስኽዩ ዝገብር ትብል ምንጪ ስእሊ, TEKI ልዕሊ 60 ሚኢታዊት ካብ ሰራሕተኛታቱ ጉዱኣት ኣካል ዝቖጸረ ትካል ካብ ተወሳኺ እሴት ታክስ ቫት ነጻ ከም ዝኸውን ድንጋገኳ እንተሃለወ ኣብ ኣፈጻጽምኡ ግን ክፍተት ከምዘሎ መስከረም ትዛረብ በዚ ተረባሕቲ ንምዃን ሕቶ ኣብ ዘቕረብናሉ እዋን ቢሮክራሲ ዘለዎ ኮይኑ ጸኒሑና ሸውዓተ ወርሒ ዝኣክል ብኦዲት ሓሊፍና ክሳብ ሎሚ ክፍጸመልና ኣይከኣለን ትብል ካብ ቫት ነጻ ምግባር ጥራሕ ዘይኮነስ ካብ ደገ ዝኣትዉ ኣቑሑት ካብ ቀረጽ ነጻ ምግባርን ካልኦት መተባብዕታትን ኣለዉ እዚኦም ግብራዊ እንተደኣኾይኖም ትካላት ንጉድኣት ኣካል ቆጺሮም ከስርሑ ከምዝለዓዓሉ እምነት ኣለዋ ሓለዋ ከባቢ ኢትዮጵያ ብኽለት ካበቢ ንምቁጽጻር ብዝብል ዕላማ ምህርትታት ፕላስቲክ ዝእግድ ትልሚ ከምዘለዋ ኣፍሊጣ እያ ጎረባብታ ዝኾና ኬንያ ትርከበን ብዙሓት ሃገራት ነዚ ግብራዊ ካብ ዝገብራ ጸኒሐንየን ተኪ ድማ እቲ ሕጊ ኣብ ኢትዮጵያ ግብራዊ ቅድሚ ምዃኑ ንሓለዋ ከባቢ ዘይጻባእ ናይ ወረቐት ቦርሳ ዘምቢል ከላልይ ይጽዕር ኣሎ ኣብ ኢትዮጵያ ግንዛበ ሓለዋ ከባቢ ከምዘይማዕበለ እትገልጽ ሚሚ እዚ ድማ ኣብ ስርሐን ፈተና ከም ዝኾነን ትዛረብ ንኣብነት ወነንቲ ድኳናት ነቲ ብሕሱር ዋጋ ዝረኽብዎ ላስቲኽ ይመርጹ በዓል ሚሚ እቲ ፍርያቶም ካብቲ ናይ ፕላስቲክ ዋጋ ዝውስኽ እንተኾነኳ ንሓለዋ ከባቢ ዝህቦ ትርጉም ግን ብዙሕ ከምዝኾነ ንኸረድኡ ይጽዕሩዮም ካልኦት ኣበይቲ ትካላት ነዚ ናይ ወረቐት ዘንቢል ክጥቀሙ ዝረኣዩ ግን ድልየት ይሓድሮም ከምዘሎ ተረድእ ሕዚ ንረኽቦ መኽሰብ ቁሩብዩ ግንዛበ እናሰፍሐ ምስከደ ግን ብዝሓሸ ኩነታት ክንሸይጥ ኢና ክንብገስ ከለና ዝሓዝናዮ ዕላማ ሓለዋ ከባብን ማሕበራዊ ኣገልግሎትንዩ ትብል ሓደ እዋን ምስ ኤምባሲ ስዊዘርላንድ ኣብ ኢትዮጵያ ብምትሕብባር ብደቂኣንስትዮ ፈጠርቲ ስራሕ ንዝተጣየሻ ትካላት ብነጻ ናይ ወረቐት ቦርሳ ዓዲለን ነይረን ፍርያት ውሕልና ሽሮ በርበረ ቅመማትን ካልኦትን ዘዳለዉ ከምኡውን ፋርማሲታት ድማ ነቲ ቦርሳ ብጽቡቕ ተቐቢሎምዎ ምንጪ ስእሊ, TEKI መግለጺ ስእሊ, ተኪ ዛጊት 395 ሽሕ ናይ ወረቐት ቦርሳ ኣዳልዩሎ ኣብዚ ዓውዲ ንኻልኦት ጉዱኣት ኣካላትውን ብቐዳምነት ዕድል እንተዝወሃብ ብኣሽሓት ዝቑጸሩ ስራሕ ዝሰኣኑ ጉዱኣት ኣካል ምተረብሑ ትብል ሚሚ ተኪ ምስማዕ ብዝተስኣኖም 18 ሰራሕተኛታት ይንቀሳቐስ ክሳብ ሕዚ 395 ሽሕ ናይ ወረቕት ቦርሳ ኣፍርዩ እዩ መቐመጢ መጸባበቒ ኣቑሑት መጓዓዓዚ መግብን ንካልኦት ኣቑሑትን ናይ ወረቐት ቦርሳታት ብዝተፈላለየ ዋጋ የቕርብ ምኽባር እታወታት ቀንዲ ዕንቅፋት ከምዝኾኖም ሚሚን መስከረምን ይዛረባ ካብ ቀረጽ ተወሳኺ እሴት ነጻ እንተዝኸውን ክቕየር ዝኽእል ምዃኑ ይሕብራ ክሳብ ሕዚ ካብ ቫት ነጻ ኔርና እንተንኸውን መሸጢ ዋጋ ምህርትታትና ብምንካይ ሰብ ብቐሊል ክገዝእ ምግባር ምኸኣልና ናብ ዕዳጋ ኣቲና ተወዳደርቲውን ምኾንና ትብል ሚሚ ቅድም ክብል ካብ ተረፍ ምህርቲ ካብ ዝተሰርሐ ወረቐት ይጥቀሙ ነይሮም ብምኽንያት ሕጽረት ሸርፊ ወጻኢ ዝጥቀሙሉ ኬሚካል ከምዝደልይዎ ክረኽቡ ብዘይምኽኣሎም ጽርየት ምህርቲታቶም ቀኒሱ ነይሩ በዚ ምኽንያት ድማ ንዝተወሰነ ግዘ ምፍራጥ ጠጠው ኣቢሎም ነይሮም ነዚ መፍትሒኡ ድማ ሓገዝ መንግስትን ካብ ቫት ንጻ ምዃንን ከምዝኾነ ሚሚ ትገልጽ ምንጪ ስእሊ, TEKI እቲ ኻሊእ ጸገም ምችው ናይ ስራሕ ቦታ ዘየምህላው እዩ ቅድም ክብል ይሰርሕሉ ዝነበረ ቦታ ካብ ማእከል ኣዲስ ኣበባ አዐርዩ ስለዝርሕቕ ምህርቶም ንምጉዕዓዝ ተጸጊሞም ነይሮም እቲ ቦታ ንመንበበሪ ተባሂሉ ዝተዳለወ ብምንባሩ ድማ ምህርቶም ዝኽዝኑሉ ቦታ ኣይነበሮምን ተወሰኽቲ ምስማዕ ዝተስኣኖም ድማ ክቖጽሩ ኣይከኣሉን ድሕሪ ዓመት ዝወሰደ ከይዲ ኣብ ከባቢ ጎተራ ንኣናእሽቱን ደቀቕትን ኣብ ዝተመደብ ህንጻ መንግስቲ ብውሑድ ክራይ ቦታ ሂቡዎም ምህርቲታት ንምምልላስ ምቹው ይኹንምበር ኣብ ዝባን ደብሪ ስለዝኾነ በትሪ ወይ ብሽክለታ ንዝጥቀሙ ሰባት ምቹው ኣይኮነን ሚሚን መስከረምን ኣብ ዝቕጽሉ ዓመታት ኣብ ኣዲስ ኣበባ 5 ሚልዮን ቦርሳታት ወረቐት ናይ ናይ ምሻጥን ን100 ሰባት ዕድል ስራሕ ናይ ምፍጣርን ትልሚ ኣለወን ተዛማዲ ትሕዝቶ ቪድዮ, ማርቲን ንጉጊ ስንክልንኡ ንፉዕ ሰኣላይ ካብ ምዃን ኣይኣገዶን9 ጥቅምቲ 2017 ቪድዮ, ኣብ ኣዲስ ኣበባ እትርከብ ሓንቲ ጉጅለ ትልሂት ጽሙማን ዝተፈላለዩ ዓይነታት ትልሂት ትልሀ20 መስከረም 2017 ቪድዮ, ጉድእ ኣካል ንፉዕ ዘላላይ ዝላ ቁመት!18 ጉንቦት 2019 ዜናታት ሕብረት ኣውሮጳ ኣብ ትግራይ ገበናት ኲናት ተፈጺሙ ክኸውን ከምዝኽእል ስክፍትኡ ገሊጹ16 ጥሪ 2021 ቦቢ ዋይን ንህይወተይን ህይወት በዓልቲ ገዛይን ተጨኒቐ ኣለኹቅድሚ 8 ሰዓታት ስለምንታይ ንፓትሪስ ሉሉምባ ምዝካር ኣድለየ?ቅድሚ 7 ሰዓታት ኣዘራረብቲ ዛዕባታት እናኸረረ ዝመጽእ ዘሎ ጎንጺ ዶብ ኢትዮጵያን ሱዳንን14 ጥሪ 2021 ክልል ኦሮሚያ መምህር ኪቲላ ጉዳታ ስለምንታይዩ ተረሺኑ?12 ጥሪ 2021 3:42 ቪድዮ, ብዛዕባ ፕረዚደንታዊ መረጻ ኡጋንዳ እንታይ ትፈልጡ?, ዕምሪ ፈነወ 3,4212 ጥሪ 2021 ኣብ ኣፍሪቃ ዘሎ መዓልታዊ ዝርገሐ ኮሮናቫይረስ ዘርኢ ሰሌዳ24 መጋቢት 2020 ሱዳን ኣብ መስርሕ ልዝብ ግድብ ሕዳሰ ኣይተሰማመዐትን11 ጥሪ 2021 ምስ ሱዳን ዘሎ ምስሕሓብ ዶብ ናብ ዝነበሮ ተመሊሱ ብሰላም ክፍታሕ ኣለዎ- ኢትዮጵያ7 ጥሪ 2021 ቦይንግ 737 ነፋሪት ኢንዶኔዥያ ዝወደቐትሉ ከባቢ ተፈሊጡ ተባሂሉ10 ጥሪ 2021 ኣብ ኣብያተ ማእሰርቲ ስዑዲ ዓረብ ዝሳቐዩ ኢትዮጵያውያን መንግስቲ ናብ ዓዶም ክመልሶም ይምሕጸኑ7 ጥሪ 2021 ኣቶ ጃዋር መሓመድ ዝርከቦም ክሱሳት ሎሚ ኣብ ቤት ፍርዲ ቀሪቦም12 ጥሪ 2021 ብብዝሒ ዝተነበ 1 ላዕለዎት መሪሕነት ህወሓት ትማሊ ናብ ቤት ፍርዲ ቀሪቦም 2 ኣብ 50 ግዝኣታት ኣመሪካ ብኣጽዋር ዝተዓጀበ ተቓውሞ ከይካየድ ተሰጊኡ 3 ወድብ ኣንጌላ መርክል ሓድሽ ኣቦ መንበር መሪጹ 4 ኡጋንዳ ፕረዚደንት ዩወሪ ሙሰቨኒ ከምዝተዓወተ ተገሊጹ 5 ሕብረት ኣውሮጳ ኣብ ትግራይ ገበናት ኲናት ተፈጺሙ ክኸውን ከምዝኽእል ስክፍትኡ ገሊጹ 6 ስለምንታይ ንፓትሪስ ሉሉምባ ምዝካር ኣድለየ? 